**Aegis Defence Services** – D. Britanijos privati karinė kompanija, turinti atstovybes Afganistane, Bahreine, Irake, Kenijoje, Nepale ir JAV. Kompaniją 2004 m. įkūrė Timas Spaiseris (*Tim Spicer*), ankstesnis prieštaringai vertintos privačios karinės kompanijos *Sandline International* vadovas.

2004 m. „Tarptautinė taikos operacijų asociacija" (*International Peace Operations Association*) kreipėsi į *Aegis*, kad ši pateiktų prašymą įstoti į asociaciją. Prašymas buvo atmestas konkurentų iš D. Britanijos reikalavimu. 
  
*Aegis Defence Services* yra „Britų privačių apsaugos kompanijų asociacijos" (*Association of Private Security Companies; BAPSC*) narys steigėjas. Ši asociacija užsiima lobizmu D. Britanijoje, kad valstybė reguliuotų D. Britanijos privačių apsaugos kompanijų veiklą. Kompanija yra ir „Irako privačių apsaugos kompanijų asociacijos" (*Private Security Company Association of Iraq*) narė.

Nuo 2010 m. liepos 27 d. *AEGIS Group Holdings AG* Bazelyje (Šveicarija) turi 1 125 000 paprastų kompanijos *Aegis Defence Services Limited* (Londonas) akcijų.

*Aegis* Irake
-------------

Irake *Aegis* dirba pagal sutartį (293 mln. JAV dolerių vertės) su JAV gynybos departamentu ir turi užtikrinti apsaugos palaikymą Projektų ir sutarčių biurui (PSB; angl. *Project and Contracting Office, PCO*), kuris atsakingas už atstatymo programą. Apsaugos palaikymas apima:

1. PSB ir JAV armijos inžinierių korpuso aprūpinimą stacionariosiomis ir judriosiomis apsaugos grupėmis;
2. situacijos suvokimo palaikymas logistinio gabenimo ir atstatymo veiklos apsaugos operacijose;
3. keitimosi žvalgybine informacija tarp apsaugos pajėgų ir atstatymo rangovų palengvinimas;
4. nuolatinis informacijos tiekimas apie judėjimo keliais šalyje galimumą.

Per savo labdaros fondą (*Aegis Foundation*) *Aegis* vykdo ir civilinės pagalbos programą, kurią finansuoja patys, srityse, kurias ne visiškai apima pagrindiniai pagalbos Irakui projektai. *Aegis* formuoja atstatymo veiklos ryšių grupes (angl. *Reconstruction Liaison Teams*), sudarytas iš irakiečių bei vadovaujamas buvusių emigrantų iš Irako, kurios stebi, kaip sekasi atstatymo veikla, kurią vykdo subrangovai Irako statybos kompanijos. 

Pasgal atskiras sutartis *Aegis* užsiima ir apsaugos užtikrinimu tiriant spėjamus korupcijos atvejus vykdytoje „nafta už maistą" programoje. Taip pat palaikė apsaugą JTO Rinkiminės paramos skyriui (angl. *UN Electoral Assistance Division, UNEAD*) ir Irako Nepriklausomajai aukštajai rinkimų komisijai (angl. *Independent High Electoral Commission, IECI*), kurios padėjo organizuoti 2005 m. vykusius konstitucinį referendumą (2005 m. spalio mėn.) bei visuotinius rinkimus (2005 m. gruodžio mėn.). 

2011 m. gegužę buvo paskelbta, kad JAV kariškiai pasitraukia iš Bagdado ir kad juos pakeis aštuonios karinės kompanijos, kurių tarpe yra *Aegis* ir *DynCorp International*.

Video įrašų skandalai
---------------------

2005 m. spalio 27 d. internete paskelbti video įrašai, kuriuose rodoma kaip privačių karinių kompanijų žmonės Bagdade šaudo į civilius automobilius be įraše matomos aiškios priežastie, sukėlė du tyrimus. 
Video įrašai neoficialiai buvo siejami su *Aegis Defence Services*. Tiek JAV armija, tiek ..Aegis *tyrė video įrašų istoriją.* Aegis *tyrimo rezultatai yra neskelbti dėl konfidencialumo reikalavimų, o JAV armijos tyrimo išvados skelbia, kad nufilmuoti kompanijų darbuotojai veikė pagal jėgos panaudojimo taisykles. 2006 m. kovą žinių laida* More 4 News *rodė video įrašų ištraukas.* 

2006 m. balandžio 6 d. laidos *More4 News* reporterė *Nima Elbagir* paskelbė, kad video įrašus internete paskelbė nepatenkintas buvęs samdytas *Aegis* darbuotojas Rodas Stouneris (*Rod Stoner*).
*Aegis* nepatvirtino, kad jos samdiniai dalyvavo įrašuose užfiksuotuose įvykiuose, tačiau gavo D. Britanijos Aukščiausiojo teismo nutartį, kad Stounerio interneto svetainė būtų uždaryta. 

Toje pačioje *More4* programoje D.Britanijos parlamento narys Džeremis Korbinas (*Jeremy Corbyn*) nuo leiboristų tvirtino, kad Pentagono sutartis su *Aegis Defence Services* turi būti sustabdyta iki tol, kol susiję įvykiai bus visiškai ištirti, o išvados paskelbtos.

Įsigijimai
----------

2005 m. spalio 28 d. *Aegis* įsigijo kompaniją *Rubicon International Services Ltd*, ilgametį korporacijų ir kitų kompanijų vadovų apsaugos paslaugų teikėją. 2005 m. lapkričio 4 d. buvo paskelbta, kad Džonas Devidsonas (*John Davidson*), buvęs *Rubicon* generalinis direktorius tapo *Aegis* tarybos nariu ir tapo operacijų direktoriumi. 

Vyriausiasis *Aegis* vadovas yra buvęs pulkininkas leitenantas Timas Spaiseris (*Tim Spicer*), o *Aegis* direktorių tarybos pirmininkas yra buvęs D.Britanijos Gynybos štabo viršininkas feldmaršalas Peteris Ingė (*Peter Inge*).

Šaltiniai
---------

1. ↑  Norton-Taylor, Richard (23 April 2009). „Foreign Office to propose self-regulation for private military firms". The Guardian. Nuoroda tikrinta 2 January 2012.
2. ↑  Phinney, David. "From Mercenaries to Peacemakers?: Scandals Confront Military Security Industry". *CorpWatch*, 29 November 2005
3. ↑  Handelsregister des Kantons Basel-Stadt Archyvuota kopija 2011-07-07 iš Wayback Machine projekto.
4. ↑  Aegis Foundation Archyvuota kopija 2005-12-18 iš Wayback Machine projekto.
5. ↑  „As U.S. Military Exits Iraq, Contractors To Enter : NPR". *npr.org*. 2011 [last update]. Suarchyvuotas originalas 2011-05-19. Nuoroda tikrinta 29 June 2011. `{{cite web}}`: Nežinomas parametras `|deadurl=` ignoruotas (`|url-status=` suggested) (pagalba); Patikrinkite date reikšmes: `|year=` (pagalba)